system
Răspunde în limba română, în stilul Wikipedia, cat mai corect gramatical.
user
Ce ai despre Comuna Dudeștii Vechi, Timiș?
assistant
Dudeștii Vechi este o comună în județul Timiș, Banat, România, formată din satele Cheglevici, Colonia Bulgară și Dudeștii Vechi (reședința). Are  locuitori.

Localizare 
Așezată în extremitatea vestică a țării, comuna Dudeștii Vechi este situată pe malul pârâului Aranca, învecinându-se la nord cu comuna Beba veche, la vest cu comuna Vălcani, la sud cu comuna Teremia Mare iar la est cu orașul Sânnicolau Mare și comuna Cenad.

Istoric 
Prima atestare documentară a localității datează din 1213. Numele besenyő înseamnă „peceneg” în maghiară. Beșenova, cum s-a numit ea încă din acele timpuri, a aparținut de cetatea Cenadului, bucurându-se de privilegii și având dreptul, din 1331, să organizeze piețe săptămânale. Însă în secolul XVI, atât nobilimea cât și iobăgimea, părăsesc localitatea, aceasta ajungând apoi sub stăpânire turcească.

Așezarea de astăzi a fost reîntemeiată în 1738 și colonizată cu bulgari veniți din Bulgaria, din orașul Nicopol și împrejurimile acestuia. Alți bulgari au fost stabiliți la Lovrin, dar de acolo, aveau să plece în anul 1742, 200 de familii, care se stabilesc la Beșenova. Se formează așadar un centru stabil al bulgarilor bănățeni, care se păstrează și azi.

Numele localității a fost schimbat prin Decretul 799 din 1964, din Beșenova Veche în Dudeștii-Vechi.

Populația (evoluție istorică)

Politică 
Comuna Dudeștii Vechi este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Economie 
Comuna Dudeștii Vechi este una din cele mai mari din județul Timiș, cu rol polarizator, de servire și influențare a satelor din jur, cu funcții agro-industriale și o clară evoluție urbană.

Monumente 
 Biserica romano-catolică din Dudeștii Vechi (sec. al XIX-lea)

Demografie 

Conform recensământului efectuat în 2021, populația comunei Dudeștii Vechi se ridică la 3.827 de locuitori, în scădere față de recensământul anterior din 2011, când fuseseră înregistrați 4.203 locuitori. Cei mai mulți locuitori sunt bulgari (42,62%), cu minorități de români (39,35%), romi (6,17%) și maghiari (3,34%), iar pentru 7,06% nu se cunoaște apartenența etnică. Din punct de vedere confesional, majoritatea locuitorilor sunt romano-catolici (63,6%), cu minorități de ortodocși (24,69%) și penticostali (1,83%), iar pentru 7,5% nu se cunoaște apartenența confesională.

Vezi și 
 Bulgari bănățeni

Note

Bibliografie recomandată 
 Ana Ronkov, Ioan Sârbu, Ioan Vasilcin, Monografia localității Dudeștii Vechi, jud. Timiș, eidtura Mirton, Timișoara, 2006, ISBN 973-661-997-4

Legături externe 
 Primăria comunei Dudeștii Vechi
 Despre Dudeștii Vechi pe situl Banaterra 
 Anuarul Socec al României Mari 1924-1925 - online de la Biblioteca Congresului S.U.A.
 Averea bulgarilor, 1 iulie 2006, Evenimentul zilei - ediția de Vest
 Varga E. Statistică recensăminte după limba maternă, respectiv naționalitate, jud. Timiș 1880 - 1992
 Star Bisnov , Pagină a comunei Dudeștii Vechi administrată de Uniunea Bulgară din Banat România (UBB-R).
 Dudeștii Vechi , Portal independent de știri și informații legate de Dudeștii Vechi.

Dudeștii Vechi
Dudeștii Vechi